Ohio Wesleyan University

De Ohio Wesleyan University (OWU) is en private US-amerikaansch Universität in Delaware, Ohio, de 1842 grünnd wurrn is. Sie is de United Methodist Church verbunnen. Dat Motto van de Universität luut: In lumine tuo videbimus lumen.

De Campus, de sück över ruch weg ca. 81 Hektar erstreckt, bütt völ Bauwarken in’n neegotischen Stil, völ sünd över 100 Johr olt. Dat gifft aber ok Hüüs in modern Architektur un völ Skulpturen.

De meest Studenten leven up den Campus. In höhgeren Semestern hemm de Studenten ok de Mögelkeit, sück eegen Wahnungen to söken. De Hüür is dor aber hooch, so dat de meesten Studenten dorvan afsehn.

De Ohio Wesleyan University folgt en Tolaatenspolitik, bi de dat nich dornah geiht, över welker Betallenskraft de Bewarfer verfügen. Etwaige Differenzen to de düchtig hooch Studiengebühren betahlt de Universität in Form van Stipendien ut hör eegen Kapitalstock. Trotz disse Tolaatenspolitik, de ok Kinner ut ünnere Inkommensschichten en Studium an de renommeert Universität mögelk maakt, wurrd en Grootdeel van de Studentenschaft van Kinner ut rieker Familien billt.

Dat Maskottchen van de Universität is de Battling Bishop, un de Schoolklören sünd  Karmesinroot un Swaart.

De Nobelpriesdräger Frank Sherwood Rowland hett an disse Universität studeert.

 Weblinks 

 Homepage van de Ohio Wesleyan University

 Enkeld Nahwiesen 

Kategorie:Universität
Kategorie:Ohio